《宿此庵闻愚上人归自庐山次日访之遇于龙须山中次壁间诗韵》
清代·钱界

一粟堪将世界藏，忽从飞锡恣徜徉。寒鸦向晚黏天黑，破叶随风糁地黄。

来日何人同此会，去年过我是重阳。亦知泛泛鸥无迹，且喜相逢到上方。

作者简介：浙江海盐人，字主恒，号晓村。钱纶光子。诸生。雍正七年，举授醴泉知县，迁施南府同知，有惠政。见倪云林所绘细竹怪石，爱而习之。亦工写生。